Rikunarita-ORG/Wikinium huggingface dataset:
# 假名

假名有音節文字嘅特徵，每個符號都代表一款音節。
**假名**（粵拼：gaa2 ming4 / gaa2 meng2；日文：**仮名**／かな／カナ*kana*），係日本獨有嘅表音文字，有平假名、片假名、萬葉假名等唔同嘅表記法。

｢假名｣ 呢個名，係相對 ｢真名｣（即漢字）。而家嘅 ｢假名｣ 嘅日文讀音係 ｢かな｣，但係古時本來讀 ｢かりな（ka ri na）｣，之後簡化成做 ｢かんな（ka n na）｣，再簡化成今日嘅讀音。

## 基本用法

假名有音節文字嘅特徵。音節文字係表音文字嘅一類，佢哋嘅特徵係每一個符號都表示緊音節。假名係一種音節文字，舉幾個平假名做例子，每個假名掕咗相應嘅日羅同 IPA ：

| **う**（u / [ɯ]） | **き**（ki / [ki]） | **く**（ku / [kɯ]） | **の**（no / [no]） | **や**（ya / [ja]） |
| --- | --- | --- | --- | --- |

—如果使用日本話嘅人想寫 **kinou**（**琴日**噉解），就可以寫做**きのう**ki no u。留意平假名每一個符號都可以包含一個輔音加一個元音，而唔係好似（例如）羅馬字噉個個符號淨係對應單一嘅輔音或者元音。

嚴格嚟講，假名表示緊嘅係音拍。例如以下呢幾隻日語字詞噉：

| 用日羅表達 | 慣常寫法 | 意思 | 音拍量 | 音節量 |
| --- | --- | --- | --- | --- |
| Nihon | にほん / 日本 | 日本 | 三：ni-ho-n | 二：ni-hon |
| Tōkyō | とうきょう / 東京 | 東京 | 四：to-u-kyo-u | 二：tou-kyou  |
| Taberu | たべる / 食べる | 食... | 三：ta-be-ru | 三：ta-be-ru |

**きょ**（kyo-）噉嘅拗音計一個符號。留意用咗嘅假名數量對應嘅係音拍量。

## 萬葉假名

由大約 5 至 6 世紀起（唐朝始於 7 世紀），日本開始同古代嘅唐人大規模噉交流，受漢語（尤其係中古漢語）影響得好犀利，亦全面引入漢字。噉自然開始有日本人嘗試用漢字書寫日本話。由 7 世紀嘅奈良時代開始，日本列島嘅人就大規模噉用漢字寫佢哋嘅語言，淨係攞漢字嘅音忽略啲漢字嘅意思，即係例如

* 「想寫 **ka**（想像粵拼：kaa1）呢個音呀？用**可**呢隻漢字寫。唔好理隻漢字係乜解。」
* 「想寫 **wa**（想像粵拼：waa1）呢個音呀？用**和**呢隻漢字寫。唔好理隻漢字係乜解。」
* 「想寫 **ru**（想像粵拼：lu1）呢個音呀？用**流**呢隻漢字寫。唔好理隻漢字係乜解。」

於是就形成咗萬葉假名，會寫出好似以下噉嘅文字。以下呢段嘢取自《萬葉集》 17/4025 ，當中**粗體**嗰啲唔係萬葉假名，而係訓讀嘅日文漢字：

|  |  |  |  |  |  |
| --- | --- | --- | --- | --- | --- |
| 萬葉假名 | 之乎路可良 | 多太古要久礼婆 | 波久比能**海** | 安佐奈藝思多理 | **船梶**母我毛 |
| 羅馬化 | Shioji kara | tadakoe kureba | Hakuhi no **umi** | asanagi shitari | **funekaji** mogamo |

萬葉假名有唔少問題：日本話一隻字詞好多時起碼幾段音節咁長，即係話日本人寫一隻字詞（表達一個完整嘅意思）閒閒哋要用成三四隻漢字，被指係好冇效率。於是乎後嚟就出現咗好似

「想寫 **a** 音嗰陣吓吓都要寫**阿**呢隻咁多筆劃嘅漢字，寫到手都軟埋。今後對**阿**做簡化，寫做**ア**算數。」
「想寫 **ki** 音嗰陣吓吓都要寫**機**，寫到手都軟埋。今後簡化做**キ**。」
「想寫 **ri** 音嗰陣吓吓都要寫**利**，寫到手都軟埋。今後簡化做**リ**。」
噉嘅諗頭，最後就形成咗平假名同片假名。

## 平假名同片假名

|  |  |  |
| --- | --- | --- |
|

|  |
| --- |
| 廿一世紀初日本話嘅五十音圖；每個格仔表示一款音節，內有嗰隻音節喺用平假名同片假名寫嗰陣嘅樣，即係例如平假名**あ**同片假名**ア**表達嘅係 **a**（IPA：/a/）噉嘅音節，而平假名**か**同片假名**カ**表達嘅係 **ka** 噉嘅音節... 如此類推。 注意：**wi** 同 **we** 嘅假名，到咗廿一世紀初已經冇乜人用。 |
| 廿一世紀初日本話嘅五十音圖；每個格仔表示一款音節，內有嗰隻音節喺用平假名同片假名寫嗰陣嘅樣，即係例如平假名**あ**同片假名**ア**表達嘅係 **a**（IPA：/a/）噉嘅音節，而平假名**か**同片假名**カ**表達嘅係 **ka** 噉嘅音節... 如此類推。 注意：**wi** 同 **we** 嘅假名，到咗廿一世紀初已經冇乜人用。  |

 |

## 變體假名

群馬県四万温泉個蕎麦屋嘅看板。「生そば」「なが井」度有用緊變體假名。
歷史上，一個摩拉唔一定衹有一個假名同佢對應，而往往會有好多個變體假名（日文：変体仮名）嚟表示佢。但自從日本1900年第三次小學校令之後，啲變體假名連同わ行「ゐゑを」都廢止使用（「を」准衹保留喺賓格助詞度）。所以啲變體假名就剩係喺一啲人名、地名、招牌名同埋傳統藝術（譬如花札）入便用到；而喺1948年日本戶籍法實行之後，變體假名亦唔可以再喺姓名登記嗰陣時用。

## 連出去

* 假名練習冊 (PDF)
* 変体仮名 五十音順一覧

## 引述

## 註釋
# 五十音

表**五十音**係日文假名（平假名、片假名）用母音、子音做分類，排列成一個圖表，叫**五十音圖**。

|  |
| --- |
| **五十音**（平文式羅馬字） |
|  | わ行 w | ら行 r | や行 y | ま行 m | は行 h | な行 n | た行 t | さ行 s | か行 k | あ行   |  |
| (ん ン) n | わ ワ wa | ら ラ ra | や ヤ ya | ま マ ma | は ハ ha | な ナ na | た タ ta | さ サ sa | か カ ka | あ ア a | あ段 a |
| ゐ ヰ wi | り リ ri |  | み ミ mi | ひ ヒ hi | に ニ ni | ち チ chi | し シ shi | き キ ki | い イ i | い段 i |
|  | る ル ru | ゆ ユ yu | む ム mu | ふ フ fu | ぬ ヌ nu | つ ツ tsu | す ス su | く ク ku | う ウ u | う段 u |
| ゑ ヱ we | れ レ re |  | め メ me | へ ヘ he | ね ネ ne | て テ te | せ セ se | け ケ ke | え エ e | え段 e |
| を ヲ wo | ろ ロ ro | よ ヨ yo | も モ mo | ほ ホ ho | の ノ no | と ト to | そ ソ so | こ コ ko | お オ o | お段 o |

|  |
| --- |
| **五十音**（訓令式羅馬字） |
|  | わ行 w | ら行 r | や行 y | ま行 m | は行 h | な行 n | た行 t | さ行 s | か行 k | あ行   |  |
| (ん ン) n | わ ワ wa | ら ラ ra | や ヤ ya | ま マ ma | は ハ ha | な ナ na | た タ ta | さ サ sa | か カ ka | あ ア a | あ段 a |
| ゐ ヰ i | り リ ri |  | み ミ mi | ひ ヒ hi | に ニ ni | ち チ ti | し シ si | き キ ki | い イ i | い段 i |
|  | る ル ru | ゆ ユ yu | む ム mu | ふ フ hu | ぬ ヌ nu | つ ツ tu | す ス su | く ク ku | う ウ u | う段 u |
| ゑ ヱ e | れ レ re |  | め メ me | へ ヘ he | ね ネ ne | て テ te | せ セ se | け ケ ke | え エ e | え段 e |
| を ヲ wo | ろ ロ ro | よ ヨ yo | も モ mo | ほ ホ ho | の ノ no | と ト to | そ ソ so | こ コ ko | お オ o | お段 o |
# 日文羅馬字

**日文羅馬字**（日文： ローマ字／ローマじ Rōmaji）係指用拉丁字母嚟表示日文發音嘅方法。而日文羅馬字一共分咗三種：訓令式羅馬字（訓令式ローマ字 Kunrei-shiki Rōmaji ）、黑本式羅馬字（ヘボン式ローマ字 Hebon-shiki Rōmaji）同埋日本式羅馬字（日本式ローマ字 Nihon-shiki Rōmaji）。

## 睇埋

* 假名
* 五十音圖
# 草書

草書「龍」字
**草書**（粵拼：cou2 syu1）可以指：

* 唐字字體風格，西漢時期出現，寫得好潦草，比較難睇清楚寫乜字。
* 其它話嘅潦草手寫字體。

## 背景

漢字好多時都好多筆劃，吓吓要寫晒成隻漢字好嘥時間，所以漢朝嗰陣嘅人已經有一種做法，就係寫漢字嗰時簡化啲潦草啲，用少啲筆劃嚟寫，噉就可以寫得快啲，形成咗所謂嘅草書同簡筆字。

順帶一提，草書呢種做法，可以算係早期嘅漢字速記。

明 祝允明 行草書歸田賦
## 註

## 參考

## 睇吓

* 漢字
* 萬葉假名
# 行書

楷書同行書比較
**行書**係種唐字字體風格、東漢時期出現、比楷書潦草、又唔及得草書、係介乎楷書同草書之間。行書比工整嘅楷書自由，但比率性嘅草書易認，所以都好流行。但就唔係容易寫得好、先要練好楷書嘅基本功、先可以轉寫行書。

著名嘅行書書法家有王羲之、佢嘅蘭亭序被認為天下第一行書。其他著名行書書法家有宋朝四大名家蘇軾、黃庭堅、米芾同蔡襄。

## 參考
# 明體

**明體**（中國大陸一般叫做**宋體**；臺灣有**宋體**同埋**明體**兩種叫法，港澳通常叫做**明體**），係漢字印刷字體嘅風格類別。最初係喺複刻臨安書棚本嗰陣，將筆畫加以直線化，呈現出硬朗表情嘅一種字體。筆畫有粗幼變化，而且通常係橫細豎粗，末端有裝飾部份（即「字腳」或者「襯線」），點、撇、捺、鈎等筆畫有尖端，屬於白體，不時喺書籍、雜誌、報紙印刷度用嚟做正文排版。

## 起源

明體係一種首先喺中國明代木版印刷入面出現嘅字體。

喺中國宋代出現咗活字印刷術，而當時嘅活字字體都係楷書。宋朝嘅印刷事業有三大產地，即浙江、四川、福建，而三地嘅楷書字體有各自嘅特點。浙江所出版嘅字體大多數仿製歐陽詢嘅楷書，四川嗰啲大多數仿製顏真卿嘅楷書，福建嗰啲大多數仿製柳公權嘅楷書。宋敗於金朝後，爲咗翻印留喺北宋嘅書籍，南宋首都臨安嘅棚北大街上建立咗好多出版商，其中有陳起嘅陳宅書籍鋪。陳宅書籍鋪出版嘅書籍有一種甚有特色嘅楷書字體。呢個字體，畀後人仿製，就係現代所謂「仿宋體」，亦係明體嘅基礎。

有啲喺臨安印刷嘅書籍喺明代翻印，而字體有所改變。爲咗順應木嘅天然紋理，字體由楷體左低右高嘅斜橫，演變成直橫；又因爲減低損耗，而加粗字體嘅豎筆。結果，字體逐漸脫離楷書嘅模樣，成爲一種成熟嘅印刷字體，佢嘅橫畫變得直線化，亦有比較固定嘅粗幼變化。後嚟呢種字形特徵，被歸納爲「橫細豎粗撇如刀，點如瓜子捺如掃」，橫末帶有「小三角」。响公元1553年（嘉靖三十二年）刊刻嘅《墨子》度，明體嘅基礎已經成型。萬曆年間，呢種字體因爲刊本數量急速增加而普及化，已稱爲而家所認識嘅明體。

雖然明體逐漸流行，但係由於佢缺少書法上嘅藝術變化，畀明代文人詬病爲「匠體字」。明體字東傳去到日本，日本人稱作明朝體。清朝時嘅印刷亦以明體爲主，連《康熙字典》都用明體，不過同時康熙亦規定改稱呢種刻版字體做「宋體」，導致後嚟喺中文入面，呢種字體嘅名有「明體」同「宋體」之爭。

有啲人傳言話，其實係秦檜發明「宋體字」，甚至話呢種字原名「秦體字」。喺小說《第二幅人體畫》、兒童百科書《萬事由來集成》同埋一啲自媒體嘅影片都搵到呢種講法。不過噉講同事實不符。

宋陳起編、髙九萬著嘅《菊澗小集》終頁書影，係宋朝臨安府陳解元宅書籍鋪遞刊本。呢種字體而家叫「仿宋體」。明朝南京國子監版《齊書》書影。呢個時候出現咗「橫細豎粗撇如刀，點如瓜子捺如掃」，橫末帶有「小三角」嘅明體。清朝出版《南宋群賢小集》嘅其中一頁，翻刻咗南宋（寶佑四年）嘅榜單。翻刻時彫刻工匠用咗明體字。
## 發展

日本嘅**明朝體**（日文：明朝體／みんちょうたい*Minchōtai*），係由於美國人姜別利（William Gamble）响1859年將上海美華書館所製造嘅六種字體傳入日本，並且指導日人本木昌造用電鍍字模製造法所形成嘅字體。因爲佢模仿自明朝萬曆年間嘅字體，所以叫做「明朝體」，日本而家仲沿用呢個稱呼。

現代鉛字採用咗明體印刷。後嚟依據西方文字嘅黑體同埋意大利體嘅方式，創造咗漢字印刷體嘅黑體鉛字。目前宋體、黑體、仿宋體同埋楷體成爲漢字印刷嘅四種主要字體。“明體”係一類字體嘅總稱，有好多字體都屬於呢個範疇。

## 電腦字體

Windows系統嘅中易宋體（顯示成「宋體、新宋體」，非簡體環境下顯示做「SimSun、NSimSun」）係由北京中易中標電子信息技術有限公司製作嘅簡體字字型；繁體嘅細明體（顯示成「細明體、新細明體」，非繁體環境下顯示做「MingLiU、PMingLiU」）則係華康科技製作嘅明體字型。

Mac入面嘅襯線字體有儷宋Pro（LiSongPro）同埋蘋果儷細宋（LiSungLight）。Linux發行版中使用較多嘅有AR PL 上海宋（AR PL Uming）同埋完全民間開發嘅文泉驛點陣宋體。網絡上仲有民間開發嘅華秀月明字型、保存傳承字形嘅一點明體（I.明體）、透過Glyphwiki產生嘅花園明朝體等。

### 常見嘅電腦字體

Windows中嘅各種明體字型，由上至下分別爲簡體中文嘅新宋體、正體中文嘅新細明體、日文嘅明朝體。
Windows系統附帶嘅：

* 中易宋體（SimSun，TrueType），簡體中文
* 細明體（'Ming Light' MingLiU），正體中文
* 新細明體（PMingLiU），正體中文
* MS 明朝（MS Mincho），日文
* MS P明朝（MS PMincho, TrueType），日文
* 游明朝（Yu Mincho, TrueType），日文
* 바탕（Batang），韓文

香港政府提供嘅免費字型：

* 明體（Ming\_ISO10646）

一般喺Linux操作系統度預裝嘅：

* AR PL 上海宋（AR PL UMing）（自由字型，多個Linux發行版默認附帶）
* 文泉驛點陣宋體
* Takao明朝（TakaoMincho, TrueType），日文
* Takao P明朝（TakaoPMincho, TrueType），日文
* Takao Ex明朝（TakaoExMincho, TrueType），日文

作爲Microsoft Office一部份嘅：

* 華文中宋（stzhongs, TrueType）
* 華文仿宋（stfangso, TrueType）
* HG 明朝 B（HG Mincho B, TrueType），日文
* HG 明朝 E（HG Mincho E, TrueType），日文

作爲Adobe Reader同埋Adobe Acrobat一部份嘅：

* Adobe 宋體 Std（AdobeSongStd-Light, OpenType）
* Adobe 明體 Std（AdobeMingStd-Light, OpenType）
* 小塚明朝 Pr6N（Kozuka Mincho Pr6N, OpenType），日文

作爲Mac OS操作系統一部份嘅：

* 儷宋 Pro （LiSongPro, TrueType）
* 蘋果儷細宋 （LiSungLight, TrueType）
* ヒラギノ明朝 ProN W3（HiraMinProN-W3, OpenType），日文
* ヒラギノ明朝 ProN W6（HiraMinProN-W6, OpenType），日文
* 游明朝體（YuMincho, OpenType），日文

常見嘅開源字體：

* 思源宋體（Source Han Serif），係Adobe同Google所領導開發嘅開放源代碼字體家族，支持四種不同嘅東亞語言（簡體中文、正體中文、日文同韓文）
* 一點明體（I.明體），由一點字坊製作，透過修改IPA明體而成，以保存傳承印刷明體字形做宗旨。
* IPA明體，衍生自林隆男所設計嘅「TB明體」，由日本IPA以符合開放原始碼促進會開源定義嘅「IPA開放字型授權條款」發佈。
* 花園明朝體，透過Glyphwiki產生而成，目標係收錄所有Unicode字符，尤其是漢字部份。

## 睇埋

* 香港字
* 傳承字形

## 參考文獻
# 漢字部件

**漢字部件**（粵拼：hon3 zi6 bou6 gin2）係漢字嘅組成部分。佢哋可以通過唔同方式組合形成漢字。漢字部件有可能可以再拆。如果一個部件無辦法再拆成更細而仍然有意義嘅部分，就叫做基礎部件。同時係漢字嘅部件叫做成字部件。如果一個部件係基礎部件同時又係成字部件，佢就係獨體字。

漢字部件同部首有聯繫，但又唔同。一個漢字可以由多個部件組成，但係衹會有一個確定嘅部首。

喺動態組字軟件裡面，漢字用漢字部件同「結構」來描述。有唔少字形輸入法都係通過將漢字按照一定規則拆成漢字部件之後對各部件分別編碼，例如五筆字形輸入法同埋倉頡輸入法。

有啲軟件同網站提供用漢字部件查字嘅功能。萬國碼裡面亦有用來同漢字部件一齊用，用來描述漢字結構嘅字符。佢哋喺 U+2FF0 到 U+2FFB 道。
# 部首

部首**部首**，係漢字分類法。漢字會跟形義分部，每一部最基本形義嘅一個字做頭，就做部首，而部名就跟部首隻字。

部首係大漢時，許慎寫《說文解字》所創。說文解字嘅部首叫說文部首，有540隻。

家下多數漢字典嘅部首，係大清寫嘅《康熙字典》嘅部首，叫康熙部首，有214隻。佢係跟大明時，梅膺祚所編纂之《字彙》。康熙部首唔再拘泥意思為原則，將一啲少字嘅部打散，分去唔同部入便，所以康熙部首可以慳好多部首，唔使分得散咁難查。重有，部首之後再計字劃數，更加方便查字。不過因為無咁講究意思，有時某啲字塞入去嘅部，係有啲九唔搭八。

中國大陸同日本都行減筆字，所以有啲字個形，好難搵康熙部首塞落去。甚至有啲部首連字都變埋，更加難歸部。中國大陸出版嘅大多數字典係跟拼音排，部首衹係用來做索引，所以同一個字有可能會喺幾個部首底下搵到。而喺日本，點歸部就睇本字典點分法。
# 傳承字形

**傳承字形**又叫**舊字形**，指傳統嘅字形，尤其係活字印刷後嘅印刷字形。佢响明朝成型，喺日本畀人叫做舊字體、正字體，喺大陸亦指漢字改革同《印刷通用漢字字形表》頒佈前所使用嘅字形。廣義上又可用嚟表示各國制定新字形之前嘅所有字形。所以，佢同大陸規範字形、臺灣國字標準字體相對立。代表書籍有《康熙字典》、《中文大辭典》、《大漢同辭典》、《漢韓大辭典》、《中華大字典》等等。

過往傳承字形有若干個由文字學者研訂的標準，但係並無硬性嘅唯一標準，康熙字典、大陸舊字形、韓國印刷字形、Windows 98 同埋更早版本中附帶嘅細明體（到 3.21 版爲止，新版本改用臺灣國字標準字體）都有啲啲差異。目前亦都有開源社群維護綜合過往學界各大家共識嘅現代化標準。

## 起源

最初彫版印刷時期，往往直接使用書寫體（楷書），由宋朝起，以木板作活版印刷嗰陣，爲咗順應木嘅紋理，將漢字嘅外框同中宮改爲矩形、加粗豎畫，嚟到降低彫刻損耗。喺橫畫末端、豎起筆處添加三角，以提升活字磨損之後印出嚟嘅文字辨認度。因爲佢嘅形態同傳統楷書有較大嘅偏差，套用楷書嘅處理方法已經不適用，於是字匠因應佢嘅美觀性而作調整。喺明朝時，呢種字體正式成型，稱爲明體。喺字形寫法方面，佢同手寫楷書嘅隨意、多變性質唔同，講求點畫分明，字樣往往比時人嘅楷書字形更加符合字理。

## 同傳統楷書嘅主要區別

下面係傳承字形同楷書之間，可能出現嘅一啲主要區別。

### 外觀上

* 露芒：喺「𠃊、𠄌、𡿨」等等複合筆畫嘅交接位，縱向筆畫切出斜向筆畫，橫向筆畫切出縱向筆畫。
* 齊腳：喺「口、囗、凵、山」等等嘅部件入面，左右兩邊嘅豎筆同時向下伸出，即係遵循「𠃊」嘅露芒，以維持字形平衡，避免「跛腳」。而新字形就成日會「跛腳」。
* 唔避重捺：如果一個字入面本來應該出現多個捺畫時，唔使仿照楷書將次要捺筆改成點。
* 末捺嘅運用：如果「木、禾、大」等部件冇必要避讓，例如喺字嘅右邊或下方，末筆都作捺。而新字形入面，即使唔使避讓，都成日改做點，破壞字形平衡。
* 捺畫起筆：部份舊字形入面，有啲捺畫起筆增加一挑（如「乂」）或者細一橫（如「入、八」）。
* **氵**、**冫**：末筆寫成點挑。
* **幺**：首筆寫成撇點，唔寫做撇挑。
* **糸**：下面係好似絲絮嘅「𡭔」形，唔寫做「小」或者三點。
* **⻍**：係「點、點、橫豎、挑扁捺」，唔係楷書嘅「⻎」或者新字形嘅「⻌」。
* **宀**：首筆係直點。
* **氐**：末畫係一橫。

### 字理同字源上

* **亠**：有啲字楷書係一點，舊字形係直點，例如「立、文、亢、高、主」。字源上佢嘅第一筆可能來自人嘅頭部象形或者建築物嘅頂部。
* **𠄞**：有啲字楷書係一點，舊字形係橫，例如「辛、童、龍、言、音」。字源上佢嘅第一筆多數來自「辛」或者「䇂」部件，或者好似「言」字噉係指示符號（表示舌之上）嘅橫筆。
* **亼**：唔寫成「亽」。例如「今、令、食」。
* **內**：從「入」，唔從「人」寫成「内」。
* **⺬**：上面從「𠄞」。唔寫成「礻」。
* **犮**：從「犬」加撇，唔寫成「友」加點。
* **ハ**：喺「半、平、肖」等等「撇－點」結構位於橫畫之上嘅字，呢個部件唔寫成「丷」形。
* **冬**：從「冫」，唔寫成兩點。
* **令**：從「ㄗ」，係跪喺度嘅人，唔從「龴」。
* **处**：右邊從「人」，唔從「卜」。
* **⾫**：第三筆係撇，唔寫成點。
* **眞**：上面從「匕」，係倒轉嘅「人」，同「十」冇關係。下面係「鼎」嘅省體。
* **直**：部首「目」唔變形、唔同其他筆畫合併。最尾嗰筆依篆形寫做「𠃊」。

### 唔合併嘅部件

* **匚**．**匸**：前者如「匡、匱、匯」，後者如「匿、區、匹」。
* **匕**．**𠤎**：前者如「能、比、此、鹿」，後者如「化、花」。
* **卂**．**巩**字右邊：前者如「迅、訊、汛」，後者如「巩、恐、筑」。
* **丸**．**執**字右邊：前者如「丸、紈、汍」，後者如「熟、熱、執、藝」。
* **月**．**⺼**．**円**．**朕**字左邊：分別如「明、期、朗」，「肌、胎、胡」，「靑、淸、靜」，「服、朕、勝」。
* **⺝**．**冃**：前者如「胄」，後者如「冑、冒」。
* **殳**．**沒**嘅右邊：前者如「設、般、段」，後者如「沒、莈、歿」。
* **耂**．**者**字頭：前者如「孝、嗜」，後者如「者、諸」。
* **𧶠**．**賣**：前者如「續、讀、櫝、竇」，係形聲字裏面嘅聲符；後者如「賣」。

## 分類

### 康熙字典體

《康熙字典》所使用嘅字形，通常被認爲係傳承字形嘅規範。喺臺灣地區有時代指舊字形（廣義）。此外，有時亦係字型**TypeLand 康熙字典體**嘅簡稱。事實上《康熙字典》有少數避諱字，如「弘」、「玄」等，當前使用嗰陣時應該糾正佢。

**代表電腦字型 TypeLand 康熙字典體
* 文悦古典明朝体
* 文悦古体仿宋（聚珍仿宋）
* 浙江民間書刻體
* 汲古書體

### 韓國印刷字形

KS X 1001 同 KS X 1002 所規定嘅字形，通常可以被直接作爲舊字形使用，但係某啲字形並唔符合康熙字典體，例如「言」嘅首筆變咗做豎，有啲「儿構件」變咗做「几構件」等。

### 日本舊字體

日本頒佈 JIS X 0218（後來又擴充爲 JIS X 2013）前使用嘅字形。但係喺 2004 年修訂頒佈 JIS X 0213:2004 中，某啲字形被重新調整做舊字形。有啲字因妥協而被列出兩種或多種寫法。

### 《傳承字形檢校表》中標準

遵循開源組織「一點字坊」編製嘅《傳承字形檢校表》。《檢校表》攷證字源，目標係釐定一份兼顧字源、字理、使用習慣同美觀性嘅標準，拆分同規範一啲被混淆嘅異源部件，選出最有代表性嘅傳承字形形體嚟到做「推薦形體」。

**代表電腦字型 I.明體 (I.Ming、一點明體)（修改同補充自IPA明體）
* 香港民間字集嘅傳承字形版字型

### 其他無定型標準嘅舊字形字型

**「漢字改革」前嘅字形當代無標準舊字形代表電腦字型**

版權字型

* 方正新秀麗
* 方正平黑
* 方正＊＊ BIG5
* 細明體

民間修改字型

* 明蘭（合併同埋修改自メイリオ同方正蘭亭黑）
* 新明蘭（合併同埋修改自メイリオ、方正蘭亭黑同微軟雅黑）
* 不明體（合併同埋修改自ヒラギノ明朝、小塚明朝等）
* Zauri Sans（修改同埋合併自小塚ゴシック方正蘭亭黑）
* 雲林黑體（曾用名稱：冬青黑體舊字形；修改自冬青黑體／ヒラギノ角ゴシック）
* 汀明體（修改自細明體）
* 光明體（修改自 KP KwangMyeong）

## 註釋

## 參考文獻

## 睇埋

* 新字形
* 宋體
* 繁體字
# 新字形

**新字形**，係源自中國大陸漢字改革採用嘅字形，最初標準係據1965年《印刷通用漢字字形表》，以楷體同俗體字為準嚟到修改宋體（明體），唔單止適用於簡化字，重適用於繁體字，中國大陸嘅中易宋體就係採用呢個標準，同臺灣嘅標楷體同新細明體（PMingLiu/MingLiu）、香港嘅舊細明體，同埋大陸嘅中易楷體都有啲差異。

另外，臺灣嘅國字標準字體（簡稱「臺標」）都係用楷體嚟改造宋體（明體），所以「新字形」喺廣義上亦都可以同時包括大陸嘅規範字形同埋臺灣嘅國字標準字體，呢個用法喺繁體地區好常見。以下嘅敘述，主要係講狹義嘅大陸新字形。臺灣用楷體改造宋體嗰部份，請見國字標準字體條目。

同新字相對嘅傳統明體（宋體）叫**傳承字形**或者**舊字形**，宋體同楷體嘅差異本來係正常嘅印刷體同手寫體嘅字體差異，譬如「言」字，楷體第一劃係點，但係宋體舊字第一劃係橫（「言」），大陸嘅《印刷通用漢字字形表》就係跟楷體同俗寫對宋體做咗改革。由於新字主要從俗、從簡，筆劃大多數都少啲，好多時被以為係簡化字，好似有人誤以為「爭」係「争」嘅繁體，其實係明體舊字形。當然，「爭」字喺中易宋體度，都係會變成新字化嘅風格，「爫部件」第二至第四筆會向內。而傳承字形「爫部件」第二至第四筆會向外。

**傳承字形**或者**舊字形**，主要係指傳統嘅明體字，起源於明朝，直到而家。代表書有《康熙字典》、《中文大辭典》、《大漢和辭典》、《漢韓大辭典》、《中華大字典》之類。喺日本就被叫做舊字體、正字體。喺韓國就係標準嘅印刷字形。不過，舊字形有若干個由文字學者研訂嘅標準，但係無一個硬性嘅唯一標準，即使係未修改過嘅韓國字形、舊細明體（細明體到3.21版為止，係用接近傳統宋體嘅字形，新版就用咗國字標準字體）等電腦字體，都有啲字同《康熙字典》上嘅字形唔同。之但係嗰啲因為大陸新字形或者臺灣國字標準字體改造之後先至出現嘅寫法，或者喺手寫書法、仿楷體字彫版呢啲場合先出現嘅字形，就唔可以算係舊字形。
# 異體字

**異體字**，或者叫**又體**、**或體**、《說文解字》入面叫**重文**，即係話同音同義，但寫法唔同嘅漢字。

異體字又可分為「完全異體字」（點情況下讀音同意義都一樣）同「部分異體字」（只喺某啲情況下先相通）。

有時異體字特別指官方正體字對應規範字之外嘅字，不過因為唔同中文地區對正體字都有唔同認知，有啲字係一度係正體但去咗另一度就會變異體，例如喺簡體中文使用地區，「夠」係「够」嘅異體字，但係喺繁體中文使用區就掉轉。

## 例子

其中一啲異體字例子：

|  |  |  |
| --- | --- | --- |
| 骨 | 骨 | 骨 |
| 戶 | 户 | 戸 |
| 強 | 强 | 彊 |
| 畫 | 畵 | 画 |
| 線 | 綫 |   |
| 匯 | 滙 |   |
| 裡 | 裏 |   |
| 夜 | 亱 |   |
| 迹 | 跡 |   |
| 恆 | 恒 |   |

## 正俗字

中國傳統嘅文字有正俗之分，又叫做*正寫*同*俗寫*。正字較符合造字原意，畀字書接受；俗字就係民間為咗書寫方便，減省或者變化筆劃而嚟，但好多俗字而家都已經變咗標準寫法，而原本當係正字嘅字就叫做本字。呢啲唔同寫法嘅字通常亦都當係異體字的一種。

| 正字 | 原為俗字 |
| --- | --- |
| 爲 | 為 | 為 |
| 蟁 | 蚊 |
| 敎 | 教 |
| 卽 | 即 |
| 旣 | 既 |
| 靑 | 青 |
| 羣 | 群 |
| 竝 | 並 |
| 喫 | 吃 |
| 纔 | 才 |

## 日韓漢字

有啲字喺中文度完全係異體字，不過日文就有第二啲用法，所以呢啲字喺日文就當另一個字，而唔當係異體字。好似**咲**，中文係**笑**嘅異體字，喺日文就有「綻放」嘅意思；**菓**，喺中文係**果**嘅俗字，喺日文就解“糖果、零食”，呢兩個字都收錄喺日本《常用漢字表》入面 。

有啲寫法喺中文已經唔用，但喺日文同韓文漢字重有用：

| 日文漢字 | 韓文漢字 | 中文 |
| --- | --- | --- |
| 直 | 直 | 直 |
| 真 | 眞 | 真 |
| 叛 | 叛 | 叛 |
| 汚 | 汚 | 污 |

有啲字，日文韓文通行寫法同中文通行寫法唔同：

| 日文漢字 | 韓文漢字 | 中文 |
| --- | --- | --- |
| 氷 | 氷 | 冰 |
| 姉 | 姉 | 姊 |
| 呪 | 呪 | 咒 |

## 睇埋

* 字形
* 字體
* 簡化字
* 繁体字
* 規範漢字
* 正體字
* 通假字
* 第一批異體字整理表
* 中日韓統一表意文字

## 出面網頁

* 異體字表修訂版
* 中華民國教育部異體字字典
* 中研院史語所電腦漢字字形、異體字及詞彙整合知識庫
# 臺灣台語推薦用字

**臺灣台語推薦用字**（舊稱**臺灣閩南語推薦用字**）係台灣閩南語（台語）書寫系統嘅漢字建議用字表，實施單位係中華民國教育部。推薦用字於2009年9月中發布咗700隻字，並且響教育部國語推行委員會（國語會）的網站上面發布，免費提供俾公眾人士下載使用。宜家推薦用字可以係在教育部語文成果網揾到。

### 臺灣台語常用詞辭典

為咗方便台灣嘅中小學校嘅鄉土語言教學，教育部請咗學者專家歷時七年編撰，喺2008年10月17日公佈咗試用版《臺灣閩南語常用詞辭典》，收錄咗一萬六千個常用台語詞彙同埋單音字。及後響2024年嗰陣本辭典改咗個名叫《臺灣台語常用詞辭典》。

## 參考
# 武則天文字

昇仙太字碑
**武則天文字**，又叫**武后新字**，係指由武則天創造嘅新漢字，初頭發布咗12個，後來又多咗十幾個，重有啲確定唔到拉唔拉關嘅，部分表列如下：

| 新 | 舊 |
| --- | --- |
| 曌、瞾 | 照 |
| 𠑺、𠀑 | 天 |
| 埊 | 地 |
| *「〇」之內有「乙」（在此系統無法輸入）*、𡆠 | 日 |
| *「〇」之內有「卍」（在此系統無法輸入）*、囝、𠥱 | 月 |
| 〇 | 星 |
| 𠺞、𠁈、𠱰 | 君 |
| 𢘑 | 臣 |
| 𠀺 | 除 |
| 𡕀、𠧋 | 載 |
| 𡔈 | 初 |
| 𠡦、𠦚 | 年 |
| 𠙺 | 正 |
| 𥢓、𥠢 | 授 |
| 𤪉、𨭻 | 證 |
| 𨲢 | 聖 |
| *「囗」之內有「武」（在此系統無法輸入）*、圀 | 國 |
| 𤯔 | 人 |
| 𢈗 | 幼 |
| 𠤵 | 生 |
| 𠩍 | 應 |

另有更多澩嫪到連形容都難嘅寫法。

## 攷
# 劉秀

漢光武帝畫像
 **漢光武帝劉秀**（粵拼：hon3 gwong1 mou5 dai3 lau4 sau3）
（前6年—57年），字**文叔**man4 suk1，係漢代皇帝。佢恢復因王莽中斷嘅漢治，人稱後漢，或者東漢。佢係呢段時期嘅首任皇帝，死後廟號**世祖**sai3 zou2，謚號光武皇帝，所以後世人稱**漢光武帝**。

劉秀先祖係漢朝皇室成員劉買（舂陵節侯），亦係漢景帝劉啟嘅晜孫，但到佢嗰代，都同平民無異。佢住喺南陽（今日湖北棗陽）。佢阿爸做地方縣令，之但係佢又曾經喺街市賣過米。

王莽期間，天下大亂，劉秀同阿哥劉縯，跟住劉玄作反。公元23年，劉秀只係用人三萬，就打贏咗王莽嘅軍隊，聲望越嚟越勁。公元25年，劉秀終於坐上皇帝位，恢復國號「漢」，定都洛陽。

劉秀在位期間，逐漸剷除羣雄，又降低賦稅，興修水利，恢復咗當時疲弱嘅經濟。有人叫呢段時期做光武中興。

公元57年，佢死喺宮內，享年六十三歲，在位卅三年。

## 家族

### 后妃

* 郭皇后郭聖通
* 光烈皇后陰麗華

### 仔

* 東海恭王劉彊
* 沛獻王劉輔
* 濟南安王劉康
* 阜陵質王劉延
* 中山簡王劉焉
* 楚厲侯劉英
* 漢明帝劉莊
* 東平憲王劉蒼
* 廣陵思王劉荊
* 臨淮懷公劉衡
* 琅邪孝王劉京

## 參攷

* 《後漢書》《光武帝紀》
# 百濟

576年嘅朝鮮半島，綠色係百濟

|  **朝鮮歷史系列** |
| --- |
| **前史** | 櫛文土器時代 無文土器時代 |
| **古朝鮮** 前2333年─前108年 | 衞滿朝鮮 前194年─前108年 |
| **原三國** 前300年─前57年 | 三韓 | 辰國 | 東 濊 | 沃 沮 | 扶 餘 | 高 句 麗 |
| 馬 韓 | 弁 韓 | 辰 韓 |
| **三國** 前57年──668年 |  | 伽倻 42年──562年 | 百濟 前18年──660年 | 高 句 麗 前37年──668年 |
| 新羅 前57年──935年 |
| **南北國** 698年──926年 | 統一新羅 668年──935年 | 渤海國 698年──926年 |
| **後三國** 892年──936年 | 後高句麗 後百濟 新羅 |
| **高麗朝** 918年──1392年 |
| **朝鮮朝** 1392年──1897年 |
| **大韓帝國** 1897年──1910年 |
| 日殖時期 1910年──1945年 **臨時政府** 1919年──1948年 |
| 南北分治 1945年至今 |
| 北朝鮮 | 南韓 |
| 睇 • 論 • 改 • 歷 |

**百濟**係朝鮮半島嘅古國，前18年立國，660年亡國。佢喺5世紀到7世紀同新羅、高句麗一齊叫朝鮮三國。

百濟係由馬韓五十餘國之一嘅伯濟所發展成嘅。百濟王室始祖係從北而嚟嘅夫餘氏族移民，佢哋各自建立據點，後來由住喺漢江以北嘅慰禮部落統一唔同部族，之後遷移到江南，正式定立「百濟」做國號。

百濟原先係各自分立嘅部落，慢慢發展成為中央集權國家，雄踞漢江流域，同新羅、高句麗喺朝鮮半島三足鼎立。

百濟傳到義慈王嘅時候，受到唐同新羅嘅聯軍夾擊，百濟軍不敵，喺660年向聯軍投降，百濟經歷三十一個王、六百七十八年後正式滅亡。

## 參考
# 應神天皇

| 應神天皇 |
| --- |
|  |
| 姓名原文 | 応神天皇 |
| 出生日 | 200年1月5號  （1826歲） |
| 出生地 | Umi  |
| 國籍 | 日本  |
| 識嘅語言 | 日文  |
| 職業 | ruler  |
| 配偶 | Nakatsuhime no Mikoto、Takaki no Irihime no Mikoto、Miyanushiya Kawaedahiuri、Anihime、Otohime no Mikoto、Ojinaga no Mawakanakahime  |
| 仔女 | 仁德天皇、Prince Ōyamamori、Wakanuke no Futamata、Sotoori hime、Kusaka no Hatabi no Himemiko、Prince Uji no Wakiiratsuko、Yatanohimemiko、Prince Hayabusawake、Metori no Himemiko、Nukata no Ónakachuhiko no Miko  |
| 家族 | 日本皇室  |
| 亞爸 | 仲哀天皇  |
| 亞媽 | 神功皇后  |
| 兄弟姊妹 | Prince Kagosaka、Prince Oshikuma  |
| [改維基數據] |
| * 睇
* 傾
* 改
 |

**應神天皇**（粵拼：jing3 san4 tin1 wong4，201年—310年），係傳說日本嘅第15代天皇。

## 睇埋

1 神武 → 2 綏靖 → 3 安寧 → 4 懿德 → 5 孝昭 → 6 孝安 → 7 孝靈 → 8 孝元 → 9 開化 → 10 崇神 → 11 垂仁 → 12 景行 → 13 成務 → 14 仲哀 → 神功 → 15 應神 → 16 仁德 → 17 履中 → 18 反正 → 19 允恭 → 20 安康 → 21 雄略 → 22 清寧 → 飯豐 → 23 顯宗 → 24 仁賢 → 25 武烈  → 26 繼體 → 27 安閑 → 28 宣化 → 29 欽明 → 30 敏達 → 31 用明 → 32 崇峻 → 33 推古 → 34 舒明 → 35 皇極 → 36 孝德 → 37 齊明 → 38 天智 → 39 弘文 → 40 天武 → 41 持統 → 42 文武 → 43 元明